《仁寿县后有亭余名之曰明远赋诗二首》
宋代·郭印

小邦人物大邦同，万屋鳞鳞气郁葱。
谁挈神峰离海底，幻将廛市纳壶中。
垂帘拟学山阴画，飞舄难乘叶县风。
举首穹旻才一尺，敢凭正直谢天公。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。